自訟
作者：鄭剛中
朝代：宋

paragraphs: 我昔貧時冬少袴，四壁亦無惟有柱。
自從腳蹈官職場，暖及奴胥妻子飫。
線因針入敢忘針，入室古云當見妬。
雲衢跌足泥淖寒，涕泣牛衣復如故。
銜恩省咎到骨髓，萬罪一愚難自恕。
山深坐覺困煙瘴，天闊日思沾雨露。
性中不愛賓客詩，亦或未然工部句。
文章誰謂不得力，陋儒豈是冠相誤。